Марий Самырыктукым Икымше Погынымаш

Марий Самырыктукым Икымше Погынымаш — 2009 ийысе погынымаш. 10 Сӱремыште тӱҥалын, да 15 Сӱремыште пытен. Тиде погынымаш Самырыктукым ий шотышто эртарен ыле. Делегаций-влак Марий Эл, Пошкырт Эл, Суас Эл, Виче вел, Угарман вел, Свердлов вел, Хант-Манси - Югра автоном йырвел да вес эл гыч толыныт. Чыла 102 еҥ делегат погынен. Мишкан кундем Пошкырт Эл делегаций толашлан автобусым  пуэн.

Эртарыше-влак: Туныктыш Министерстве, Мер Каҥаш организаций. Полышым Тӱвыра Министерстве пуэн.

Погынымашыш толшо-влак Морко кундемын Октябрьский кугыялысе школа-интернатыште иленыт.

Делегат-влакым Келшымаш Пӧртышто вашлийыныт. Тӱҥалтышыште Йошкар-Олаште экскурсийым эртареныт (Тӱҥ майданым да Евсеев лӱмеш тоштерым ончыктеныт). 

Чыла делегат-влак ныл лужашке шелалтыныт. Кажне лужам кок лужавуй вуйлатеныт.

 Лӱм нерген 
Кеч тӱҥ лӱмжо — Погынымаш, организатор-влак тыгак Слёт, Форум да "Погарня" лӱмденыт. Мутлан, футболкышто, могайым чыла делегат-влаклан пуэныт, «Марий самырыктукым слет 2009» возымо ыле, а брошӱрыштӧ «Марий самырыктукым форум 2009» сералтеныт.

Южгунам тиде лӱмышкӧ эше ик мутым ешарат: Россий кӱкшытсӧ. Молан манаш гын, эртарыме погынымашыш Российын тӱрлӧ лук гыч самырык-влак погыненыт.

Эше тиде погынымаш Икымше маналтеш. Молан манаш гын, тыгай самырыктукым погынымаш икымше гана эртаралтын.

 Эртарыше еҥ-влак 
 Яковлева Лариса Николаевна . Россий Федераций Кугыжаныш Думын депутатше, Мер Каҥаш вуйлатыше
 Журавлев Петр Николаевич. Марий Эл Республикын туныктыш министерствын самырык-влак дене пашам ыштыме шотышто виктемын вуйлатышыже.
 Маланова Маргарита Михайловна. Марий Эл Республикын туныктыш министерствын тӱҥ специалистше.
 Мочаев Валерий Александрович. Мер Каҥаш вуйлатышын алмаштышыже.
 Пушкина Наталья Васильевна. Марий Эл Радио Марий Эл Республикын автоном тӧнежын тӱҥ редакторжо.
 Сафинова Венера Гарифовна. «Тулык икшыве-влакым посна туныктыман тӱҥ шинчымашым пуышо Октябрьский интернат-школ» Марий Эл Республикын кугыжаныш туныктыш тӧнежын директоржо.
 Юзыкайн Эрик Алексеевич. Марий Эл Республикын тӱвыра, печать да калык-влакын пашашт шотышто министерствын Калык кокласе кылым виктарыше пӧлкан вуйлатышыже.

 Мо лийын 
 Сӱрем пайрем. Чыла делегат-влак Унчо ялыш кумалаш толыныт.
 Моркышто Марий Эл Радион танцполыштыжо каналтеныт.
 Тунеммаш. Марийын Эртымгорно, Мер организаций, Марий йылме нерген тӱрлӧ лекций-влакым колыштыныт. Тыге еще Марий компьютер класс ыле (Кузе Марий раскладкым шындаш, Электрон Марла мутерым шындаш да Марий мер вот да Марий Википедий нерген пайдареныт).
 Кидпаша. Кӱсле дене шокташ, Воштыр дене тодаш, Калык курчакым ышташ да Сӱретым сӱретлаш лиеш ыле.
 Делегат-влак «Путёвка в жизнь» фильмым онченыт. Тиде фильмыште тӱҥ рольым Йыван Кырла модын.
 Марий КВН. Ныл лужа ваш-ваш таҥасeныт.
 Спорт модмаш-влак. Талешкыгорно да Черемис кучедалмаш.

Категорий:Марий погынымаш-влак